ಅನಿತಾ ನಾಯರ್

## ಅನಿತಾ ನಾಯರ್
thumb|ಅನಿತಾ ನಾಯರ್
ಅನಿತಾ ನಾಯರ್ (ಪುಟ್ಟು ೨೬ ಜನವರಿ ೧೯೬೬) ಒರಿ ಭಾರತೀಯ ಕಾದಂಬರಿಕಾರೆ, ಅರೆನ ಪುಸ್ತಕೊಲೆನ್ ಇಂಗ್ಲಿಷ್ ಡ್ ಬರೆಪೆರ್. ಆರ್ ಅರೆನ ಕಾದಂಬರಿಲು ಎ ಬೆಟರ್ ಮ್ಯಾನ್, ಮಿಸ್ಟ್ರೆಸ್, ಬೊಕ್ಕ ಲೆಸನ್ಸ್ ಇನ್ ಫರ್ಗೆಟಿಂಗ್ ಗ್ ಪುದರ್ ಪೋಯಿನಾರ್. ಮುಯೆಜ್ಜಾ ಬೊಕ್ಕ ಬೇಬಿ ಜಾನ್: ಕುರಾನ್ ಡ್ದ್ ಕತೆಕುಲು ಸೇರ್ದ್ ಕಬಿತೆ, ಪ್ರಬಂಧೊಲು, ಸಣ್ಣ ಕತೆಕುಲು, ಅಪರಾಧ ಕಾಲ್ಪನಿಕ, ಐತಿಹಾಸಿಕ ಕಾಲ್ಪನಿಕ, ಪ್ರಣಯ, ಬೊಕ್ಕ ಬಾಲೆಲೆನ ಸಾಹಿತ್ಯೊನುಲಾ ಬರೆತೆರ್.

## ಸುರುತ ಜೀವನ ಬೊಕ್ಕ ಶಿಕ್ಷಣ
ನಾಯರ್ ಕೇರಳದ ಪಾಲಕ್ಕಾಡ್ ಜಿಲ್ಲೆದ ಶೋರನೂರುಡು ಪುಟ್ಟಿಯೆರ್. ನಾಯರ್ ಕೇರಳೊಗು ಪಿರ ಬರ್ಪಿನ ದುಂಬು ಚೆನ್ನೈಡ್ (ಮದ್ರಾಸ್) ಶಿಕ್ಷಣ ಪಡೆಯೆರ್, ಅಲ್ಪ ಇಂಗ್ಲಿಷ್ ಭಾಷೆ ಬೊಕ್ಕ ಸಾಹಿತ್ಯೊಡು ಬಿ.ಎ. ಮಲ್ತೆರ್. 

## ಕೆಲಸ
ನಾಯರ್ ಬೆಂಗಳೂರುದ ಒಂಜಿ ಜಾಹೀರಾತು ಏಜೆನ್ಸಿದ ಕ್ರಿಯೇಟಿವ್ ಡೈರೆಕ್ಟರ್ ಆದ್ ಬೇಲೆ ಮಲ್ತೊಂದು ಇತ್ತಿನಗ ಆರ್ ತನ್ನ ಸುರುತ ಪುಸ್ತಕೊನು ಬರೆಯೆರ್, ಸ್ಯಾಟರ್ ಆಫ್ ದ ಸಬ್ ವೇ ಪನ್ಪಿನ ಸಣ್ಣ ಕತೆತ ಸಂಗ್ರಹೊನು ಆರ್ ಹರ್-ಆನಂದ್ ಪ್ರೆಸ್ ಗ್ ಮಾರಾಟ ಮಲ್ತೆರ್. ಈ ಪುಸ್ತಕೊಗು ವರ್ಜೀನಿಯಾ ಸೆಂಟರ್ ಫಾರ್ ದಿ ಕ್ರಿಯೇಟಿವ್ ಆರ್ಟ್ಸ್ ಡ್ದ್ ಫೆಲೋಶಿಪ್ ಗೆಂದಿಂಡ್.ನಾಯರ್ ನ ರಡ್ಡನೆ ಪುಸ್ತಕೊನು ಪೆಂಗ್ವಿನ್ ಇಂಡಿಯಾ ಪ್ರಕಟ ಮಲ್ತ್ಂಡ್, ಬೊಕ್ಕ ಉಂದು ಪಿಕಾಡಾರ್ ಯುಎಸ್ಎ ಪ್ರಕಟ ಮಲ್ತಿನ ಒರಿ ಭಾರತೀಯ ಲೇಖಕೆರೆನ ಸುರುತ ಪುಸ್ತಕ. 

ನಾಯರ್ ನ ಸುರುತ ವಾಣಿಜ್ಯ ಕೆಲಸೊಲೆಡ್ 1990 ದಶಕೊದ ಉತ್ತರಾರ್ಧೊಡು ದಿ ಬೆಂಗಳೂರು ಮಾಸಿಕ ಪತ್ರಿಕೆ (ಇತ್ತೆ ಎಕ್ಸ್ ಪ್ಲೋಸಿಟಿ ಬೆಂಗಳೂರು ಪಂಡ್ದ್ ಲೆಪ್ಪುವೆರ್) ಗ್ ಬರೆತಿನ ತುಂಡುಲು ಉಂಡು, ಉಂದೆನ್ ಎಕ್ಸ್ ಪ್ಲೋಸಿಟಿ 'ದಿ ಎಕನಾಮಿಕಲ್ ಎಪಿಕ್ಯೂರಿಯನ್' ಪನ್ಪಿನ ಒಂಜಿ ಸ್ತಂಭೊಡು ಪ್ರಕಟ ಮಲ್ತ್ಂಡ್.

ಅಯಿಡ್ದ್ ಬೊಕ್ಕ ನಾಯರ್ ನ ಕಾದಂಬರಿ ದಿ ಬೆಟರ್ ಮ್ಯಾನ್ (೨೦೦೦) ಬತ್ತ್ಂಡ್ ಉಂದು ಯುರೋಪ್ ಬೊಕ್ಕ ಅಮೇರಿಕ ಸಂಯುಕ್ತ ಸಂಸ್ಥಾನೊಡುಲಾ ಪ್ರಕಟ ಆಂಡ್. ೨೦೦೨ಡ್, ಲೇಡೀಸ್ ಕೂಪೆ ಭಾರತೊಡು ಐನ್ ಅತ್ಯುತ್ತಮೊಲೆಡ್ ಒಂಜಿ ಆದ್ ಆಯ್ಕೆ ಆಂಡ್. ಪುರುಷ ಪ್ರಾಬಲ್ಯದ ಸಮಾಜೊಡು ಪೊಣ್ಣುಲೆನ ಪರಿಸ್ಥಿತಿದ ಬಗ್ಗೆ ಈ ಕಾದಂಬರಿ ಉಂಡು, ಉಂದೆನ್ ಮಲ್ಲ ಒಳನೋಟ, ಒಗ್ಗಟ್ಟು ಬೊಕ್ಕ ಹಾಸ್ಯೊಡು ಪನ್ಪೆರ್.ನಾಯರ್ ನ ಕಾದಂಬರಿ ದಿ ಬೆಟರ್ ಮ್ಯಾನ್ ಬೊಕ್ಕ ಲೇಡೀಸ್ ಕೂಪೆನ್ ೨೧ ಬಾಸೆಲೆಗ್ ಅನುವಾದ ಮಲ್ತೆರ್.ಅರೆನ ೨೦೧೮ ಕಾದಂಬರಿ ಈಟಿಂಗ್ ವಾಸ್ಪ್ಸ್ ಲೇಡೀಸ್ ಕೂಪೆಗ್ ಒಂಜಿ ಅಪ್ಡೇಟ್ ಆದುಂಡು.

೨೦೦೨ಡ್, ಅರೆನ ಸುರುತ ಕಬಿತೆಲೆನ ಸಂಗ್ರಹ ಮಲಬಾರ್ ಮೈಂಡ್ ಪ್ರಕಟ ಆಂಡ್,ಬೊಕ್ಕ ೨೦೦೩ಡ್ ವೇರ್ ದ ರೇನ್ ಇಸ್ ಬಾರ್ನ್ – ರೈಟಿಂಗ್ಸ್ ಅಬೌಟ್ ಕೇರಳ ಉಂದೆನ್ ಅರೆನ ಸಂಪಾದನೆ ಮಲ್ತೆರ್. 

ನಾಯರ್ ಪುರಾಣೊಲು ಬೊಕ್ಕ ದಂತಕಥೆಲೆನ ಬಗ್ಗೆ ಜೋಕುಲೆನ ಪುಸ್ತಕ ದಿ ಪಫಿನ್ ಬುಕ್ ಆಫ್ ಮಿಥ್ಸ್ ಅಂಡ್ ಲೆಜೆಂಡ್ಸ್ (೨೦೦೪) ನ್ ಲಾ ಬರೆತೆರ್. 

ಕೇರಳ ಬೊಕ್ಕ ಅರೆನ ಕಬಿತೆದ ಬಗ್ಗೆ ನಾಯರ್ ನ ಬರವುಲು ದಿ ಪೋಯೆಟ್ರಿ ಇಂಡಿಯಾ ಕಲೆಕ್ಷನ್ ಬೊಕ್ಕ ಬ್ರಿಟಿಷ್ ಕೌನ್ಸಿಲ್ ಪೋಯೆಟ್ರಿ ವರ್ಕ್ ಶಾಪ್ ಆಂಥಾಲಜಿಡ್ ಸೇರ್ದ್ಂಡ್. ಅರೆನ ಕಬಿತೆಲು ದಿ ಡಾನ್ಸ್ ಆಫ್ ದಿ ಪೀಕಾಕ್: ಎನ್ ಆಂಥಾಲಜಿ ಆಫ್ ಇಂಗ್ಲಿಷ್ ಪೋಯೆಟ್ರಿ ಫ್ರಮ್ ಇಂಡಿಯಾಡ್ ಬತ್ತ್ಂಡ್, ಉಂದೆಟ್ ೧೫೧ ಭಾರತೀಯ ಇಂಗ್ಲಿಷ್ ಕವಿಲು ಉಲ್ಲೆರ್, ಉಂದೆನ್ ವಿವೇಕಾನಂದ್ ಝಾ ಸಂಪಾದನೆ ಮಲ್ತೆರ್ ಬೊಕ್ಕ ಕೆನಡಾದ ಹಿಡನ್ ಬ್ರೂಕ್ ಪ್ರೆಸ್ ಪ್ರಕಟಿಸಯೆರ್.

ನಾಯರ್ ಬೇತೆ ಪುಸ್ತಕೊಲೆನ್ ಲಾ ಬರೆತೆರ್, ಉದಾಹರಣೆಗೆ ಮಿಸ್ಟ್ರೆಸ್ (೨೦೦೩), ಅಡ್ವೆಂಚರ್ಸ್ ಆಫ್ ನೋನು, ದಿ ಸ್ಕೇಟಿಂಗ್ ಸ್ಕ್ವಿರೆಲ್ (೨೦೦೬), ಲಿವಿಂಗ್ ನೆಕ್ಸ್ಟ್ ಡೋರ್ ಟು ಅಲಿಸೆ (೨೦೦೭) ಬೊಕ್ಕ ಮ್ಯಾಜಿಕಲ್ ಇಂಡಿಯನ್ ಮಿಥ್ಸ್ (೨೦೦೮). ನಾಯರ್ ನ ಕೃತಿಲೆಡ್ ಮಸ್ತ್ ಪ್ರವಾಸ ಕತೆಕುಲುಲಾ ಉಂಡು.ನೈನ್ ಫೇಸಸ್ ಆಫ್ ಬಿಯಿಂಗ್ ಪನ್ಪಿನ ನಾಟಕೊಡು, ಆರ್ ಒರಿ ನಾಟಕಕಾರೆ ಆಯೆರ್, ಅರೆನ ಪುಸ್ತಕ ಮಿಸ್ಟ್ರೆಸ್ ಡ್ದ್ ಸ್ಕ್ರಿಪ್ಟ್ ನ್ ಅಳವಡಿಸಯೆರ್ ಅರೆನ ಪುಸ್ತಕ ಕಟ್ ಲೈಕ್ ವೌಂಡ್ (೨೦೧೨) ಕಾಲ್ಪನಿಕ ಪಾತ್ರ ಇನ್ಸ್ಪೆಕ್ಟರ್ ಗೌಡನ್ ಪರಿಚಯಿಸಯೆರ್. ಚೈನ್ ಆಫ್ ಕಸ್ಟಡಿ ಸರಣಿಡ್ ರಡ್ಡನೆ ಪುಸ್ತಕ 2015ಡ್ ಪ್ರಕಟ ಆಂಡ್.ನಾಯರ್ ನ ಬೇತೆ ಕೃತಿಲೆಡ್ ದಿ ಲಿಲಾಕ್ ಹೌಸ್ (೨೦೧೨) ಬೊಕ್ಕ ಆಲ್ಫಾಬೆಟ್ ಸೂಪ್ ಫಾರ್ ಲವರ್ಸ್ (೨೦೧೬) ಉಂಡು.

ಅರೆನ ಆರನೇ ಕಾದಂಬರಿ ಇದ್ರಿಸ್: ಕೀಪರ್ ಆಫ್ ದಿ ಲೈಟ್ (೨೦೧೪) ಕ್ರಿ.ಶ. ೧೬೫೯ಡ್ ಮಲಬಾರ್ ಗ್ ಬತ್ತಿನ ಒರಿ ಸೋಮಾಲಿಯನ್ ವ್ಯಾಪಾರಿನ ಬಗ್ಗೆ ಐತಿಹಾಸಿಕ ಬೊಕ್ಕ ಭೌಗೋಳಿಕ ಕಾದಂಬರಿ.

ಪ್ರಕಾಶ್ ರಾಜ್ ನಿರೂಪಣೆ ಮಲ್ತಿನ ಎ ಫೀಲ್ಡ್ ಆಫ್ ಫ್ಲವರ್ಸ್ (೨೦೨೧) ಬೊಕ್ಕ ಲಿಟ್ಲ್ ಡಕ್ ಗರ್ಲ್ ಸೇರ್ದ್ ಕೆಲವು ಆಡಿಯೋಬುಕ್ ಲೆನ್ ಲಾ ಬರೆತೆರ್. ಟ್ವಿನ್ ಬೆಡ್ಸ್ ಗ್ ಕೊಂಕೋನಾ ಸೆನ್ ಶರ್ಮಾ ಬೊಕ್ಕ ಸತ್ಯದೀಪ್ ಮಿಶ್ರಾ ಧ್ವನಿ ಕೊರ್ತೆರ್, ಬೊಕ್ಕ ಆರ್ ವೈ ಐ ಕಿಲ್ಡ್ ಮೈ ಹಸ್ಬಂಡ್ ಬೊಕ್ಕ ಸಟೈರ್ ಆಫ್ ದ ಸಬ್ ವೇ ಪನ್ಪಿನ ಆಡಿಯೋಬುಕ್ ಲೆಗ್ ಧ್ವನಿ ಕೊರ್ತೆರ್. 

ಜನವರಿ ೨೦೨೨ಡ್, ಅನಿತಾ ನಾಯರ್ ನ್ ರಾಮ್ಜೀ ಚಂದ್ರನ್ ನೊಟ್ಟುಗು ದಿ ಲಿಟರರಿ ಸಿಟಿ ಪನ್ಪಿನ ಪಾಡ್ಕಾಸ್ಟ್ ಗ್ ಸಂದರ್ಶನ ಮಲ್ತೆರ್.

## ಪ್ರಶಸ್ತಿಲು ಬೊಕ್ಕ ಮಾನ್ಯತೆಲು
ಆಲ್ ಇಂಡಿಯಾ ಅಚೀವರ್ಸ್ ಕಾನ್ಫರೆನ್ಸ್, ನ್ಯೂ ದೆಹಲಿಡ್ದ್ ಸಾಹಿತ್ಯೊಗು ಆರ್ಚ್ ಆಫ್ ಎಕ್ಸೆಲೆನ್ಸ್ ಪ್ರಶಸ್ತಿ

೨೦೦೭ ಲಿಬೆರಾಟರ್ಪ್ರೀಸ್, ಫೈನಲಿಸ್ಟ್, ಜರ್ಮನಿ.

೨೦೦೮ ಫ್ಲೋ ಫಿಕ್ಕಿ ಮಹಿಳಾ ಸಾಧಕ ಪ್ರಶಸ್ತಿ, ಸಾಹಿತ್ಯೊಗು 

೨೦೦೯ಡ್ ಮಾಂಟ್ಬ್ಲಾಂಕ್ ಭಾರತೊಡು ವಿಶೇಷ ಆವೃತ್ತಿದ ಬರವುದ ಸಾಧನೊನು ಬಿಡುಗಡೆ ಮಲ್ಪುನ ಮೂಲಕ ಅರೆನ್ ಗೌರವಿಸಯೆರ್; ಸಾಹಿತ್ಯೊಗು ಅರೆನ ಕಾದಂಬರಿ ಕೊಡುಗೆಗ್, ಅಡ್ಡ ಸಾಂಸ್ಕೃತಿಕ ಪ್ರಯತ್ನೊಲೆನ್ ಜಾರಿ ಮಲ್ಪುನ ಬೊಕ್ಕ ಭಾಷೆ, ಸಂಸ್ಕೃತಿ ಬೊಕ್ಕ ಗುರುತುಲೆನ ಅಡೆತಡೆಲೆನ್ - ರೂಪೊಲೆನ ಅಕ್ಷಯ ವೈವಿಧ್ಯತೆನ್ ಮೀರಿನ ಜ್ಞಾನೋದಯೊದ ಅನುಭವೊಲೆಗ್.

ಸಾಹಿತ್ಯ ಬೊಕ್ಕ ಸಂಸ್ಕೃತಿಗ್ ಮಲ್ತಿನ ಕೊಡುಗೆಗ್ ೨೦೧೨ ಕೇರಳ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ.

2013 ಬಾಲ ಸಾಹಿತ್ಯ ಪುರಸ್ಕಾರ ಮೇರೆನ ಒಟ್ಟು ಕೊಡುಗೆಗ್ ಬಾಲ ಸಾಹಿತ್ಯೊಗು 

೨೦೧೪ ಇದ್ರಿಸ್ ಕೀಪರ್ ಆಫ್ ದ ಲೈಟ್ ಗ್ ಹಿಂದೂ ಸಾಹಿತ್ಯ ಪ್ರಶಸ್ತಿದ ಕಿರುಪಟ್ಟಿ

೨೦೧೫ ಗ್ಲೋಬಲ್ ಅಂಬಾಸಿಡರ್ ಫಾರ್ ವುಮೆನ್ ಫಾರ್ ಎಕ್ಸ್ಪೋ ಮೇ 

೨೦೧೭ ಕ್ರಾಸ್ ವರ್ಡ್ ಬುಕ್ ಪ್ರಶಸ್ತಿ, ಜೂರಿ ಪ್ರಶಸ್ತಿ, ಜೋಕುಲೆನ ವಿಭಾಗ, ಮುಯೆಜ್ಜಾ ಬೊಕ್ಕ ಬೇಬಿ ಜಾನ್

2020 ಯುಎನ್ಎಚ್ಸಿಆರ್ ನೇಮಕಾತಿ ಒರಿ ಮಲ್ಲ ಬೆಂಬಲಿಗೆ

## ವೈಯಕ್ತಿಕ ಜೀವನ
ಆರ್ ಬೆಂಗಳೂರುಡು ಆರೆನ ಕಂಡನಿ ಸುರೇಶ್ ಪರಂಬಾತ್ ಬೊಕ್ಕ ಒರಿ ಮಗೆನೊಟ್ಟುಗು ಜೀವನ ಮಲ್ತೊಂದುಲ್ಲೆರ್.

ವರ್ಗೊಸ್ತ್ರೀವಾದೊ ಬುಕ್ಕೊ ಜಾನಪದೊ 2026